Aš myliu savo vaiką, nes:
·  „ Jis yra mano vaikas, o jo savybės, ydos, mokslo rezultatai tam jokios reikšmės neturi “.
Mama Loreta, Šveicarijos pagrindinė mokykla
· „ Ji pati nuostabiausia. Myliu, kai džiaugiasi, myliu, kai verkia, myliu, kai nesutariame...“
Mama
· „ Visų pirma, jis yra mano vaikas. Kaip ir kiekvienai mamai man jis yra pats geriausias, mylimiausias, nuostabiausias “.
Mama
· „ Nes jis mano vaikas. Jį auginau ir rūpinausi, niekada nepalikau likimo valiai, nes jis gimė iš meilės, buvo laukiamas ateinant į šį pasaulį. Tarsi stebuklas... Neįmanoma nemylėti, nes auginant teko daug dėmesio jam skirti “.
Mama Raisa, Ruklos Jono Stanislausko pagrindinė mokykla
· „ Tai dalelė mūsų, tai dėlionė, kuri kiekvieną kartą atverčia naują nežinomą dėlionės dalį“.

Mama Daiva, Raimundo Samulevičiaus pagrindinė mokykla
Mano vaikas gali:
· „ Būti labai įvairus: akimirką - meilus ir lipšnus, akimirką – užsispyręs ir irzlus. Stebina savo išradingumu. Mano vaikas gali labai daug, tik reikia padėti pasirinkti teisingą kryptį ir leisti tobulėti “.
Mama Gitana, Ruklos Jono Stanislausko pagrindinė mokykla
· „ Ką tas Holivudas? Tokius aktorinius sugebėjimus, kokius turi mano vaikas, reikėjo pamatyti... Kai ji vaidino rožę „Mažajame prince““.
Jelena, Ruklos Jono Stanislausko pagrindinė mokykla
· „ Jo veikloje būna daug netikėtų „posūkių“, kurie mus itin džiugina...“

Mama Loreta, Šveicarijos pagrindinė mokykla
· „ Padaryti tai, ko aš būdama jo amžiaus nesugebėjau...“

Mama Jolita, Ruklos Jono Stanislausko pagrindinė mokykla
· „ Viską. Svarbiausia norėti, svajoti, turėti tikslą. Tikiu, kad taip ir bus“.

Mama Ingrida, Raimundo Samulevičiaus pagrindinė mokykla

Aš norėčiau, kad mano vaikas:
· „ Užaugtų nuoširdus, sąžiningas žmogus, būtų gailestingas visiems: tiek mažam, tiek dideliam, tiek jaunam, tiek senam “.
Mama Valda, Užusalių pagrindinė mokykla
· „ Išmoktų atskirti gėrį nuo blogio, mokėtų užjausti, padėti bei rūpintis silpnesniais. Turėtų savo nuomonę, būtų savarankiškas, nedarytų kitam to, ko pats nenorėtų, kad jam darytų...“

Mama
· „ Noriu, kad išsipildytų jos didžiausia svajonė – gydyti gyvūnėlius... Ji be galo juos myli, rūpinasi tais, kurie užklysta į kiemą...“
Mama Jolita, Ruklos Jono Stanislausko pagrindinė mokykla
· „ Išmoktų suvaldyti savo užsispyrimą, išmoktų išklausyti kitų nuomones ir neskubėtų smerkti. Norėčiau, kad vaikas gyvenime turėtų prasmingų ir gražių užmojų...visos jo svajonės virstų tikrove“.
Mama Gitana, Ruklos Jono Stanislausko pagrindinė mokykla
· „ Nepasikeistų ir būtų toks, koks yra dabar“.
Mama Jolita
· „ Būtų tobulas. Bet suprantu, kad taip niekada nebus. Taigi norėčiau, kad mano vaikas pirmiausia būtų doras, garbingas, geras žmogus“.

Mama Rasa, Raimundo Samulevičiaus pagrindinė mokykla

Aš didžiuojuosi savo vaiku, nes:
· „ Mano vaikas ypatingas ir unikalus“.

Mama Daiva, Bukonių pagrindinė mokykla
· „ Jis yra geras, viską stengiasi padaryti kuo geriau, kruopščiau. Visada man nori padėti namuose, nori daug pamatyti, sužinoti, visur dalyvauti. Didžiuojuosi savo vaiko gerais poelgiais... Vadinasi, ir mes kažką teisingai padarėme“.

Mama Gitana, Ruklos Jono Stanislausko pagrindinė mokykla
· „ Ja galima pasitikėti, ji taupi, turi tvirtą savo nuomonę, ją gina... Jautri, kruopšti, ramaus būdo“.

Mama Jolita, Ruklos Jono Stanislausko pagrindinė mokykla
· „ Jis per pastaruosius metus moksluose padarė nemenką pažangą, stengiasi kiek įmanydamas“.

Mama
· „ Tai mano vaikas, didžiuojuosi kiekvienu jo pasiekimu“.

Mama
· „ Ji moka taupyti, supranta, kada reikia padėti mamai“.

Mama Bronė, Užusalių pagrindinė mokykla
· „ Tai lyg stebuklas mažas,

Pasaka, legenda,

Tai džiaugsmo lašas,

Suplasnoja Angelas ir skrenda...“

Mama Alma, Užusalių pagrindinė mokykla
· „ Mano vaikas geba atskirti, kokios pasaulyje yra vertybės, o kas -  tuščias spindėjimas. Tai sunkoka net ir suaugusiajam“.
Mama Ingrida, Raimundo Samulevičiaus pagrindinė mokykla
· „ Jis nemoka apsimetinėti, slėpti savo jausmų, visuomet siekia tiesos“.
Mama Jolanta, Raimundo Samulevičiaus pagrindinė mokykla
Kitos Jūsų mintys ir pamąstymai:

· „ Gyvenime svarbūs trys dalykai: pagarba sau, pagarba kitiems ir atsakomybė už savo veiksmus. Su savo vaikais praleistas laikas niekada nėra iššvaistytas veltui“.

Mama Kristina, Užusalių pagrindinė mokykla
· „ Norėčiau, kad labiau vertintų tai, ką turi ir labiau sutartų su savo artimaisiais“.
Mama Valda, Užusalių pagrindinė mokykla
· „ Ne visi vaikai yra vienodi. Manau, tuo ir yra nuostabus pasaulis. Aš galiu padėti tobulėti savo dukrai, nes ji man padeda būti mama“.

Mama
· „ Norėčiau, kad mano dukra pasiektų gyvenime savo užsibrėžtų tikslų, kad nesusidurtų su sunkumais, kad gyvenimas jai būtų šviesus ir mielas“.
Mama Asta, Ruklos Jono Stanislausko pagrindinė mokykla
· „ Aš norėčiau, kad mano vaikas už namų sienų būtų saugus, kad gatvėje ar mokykloje jaustųsi ramus, neužgauliojamas“.

Mama Gitana, Ruklos Jono Stanislausko pagrindinė mokykla
· „Kiek nedaug man reikia

Šiam margam pasauly,

Tik dangaus mėlynės, 

Beržo žalumos vyturio padangėj

Ir melsvos žibuoklės,

Vieno šilto žodžio, žvilgsnio šilumos...“.
Mama Alma, Užusalių pagrindinė mokykla
· „ Auginam, auklėjam, bet nežinom, kur jis pasuks ir ką pasieks. Mylėkime juos dabar, kol jie šalia mūsų, artimi. Juk tai trunka labai trumpai“.
Tėtis Dovydas, Raimundo Samulevičiaus pagrindinė mokykla
· „Mūsų vaikai – mūsų turtas, mūsų veidrodis. Jie elgiasi dažniausiai taip, kaip elgiamės mes. Kartais reikia tą veidrodį „nušluostyti“, kad galėtume geriau pamatyti juos ir... save“. 

Mama Rasa, Raimundo Samulevičiaus pagrindinė mokykla

